**Rámcová dohoda o poskytovaní organizačno-technického zabezpečenia Aktivity „Roadshow so Žiť energiou“**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej ako „**Zmluva**“)

Uzatvorená medzi

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:**  2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK65 8180 0000 0070 0006 2596

**Štatutárny orgán:** Ing. Alexandra Velická, PhD., generálna riaditeľka

**Právna forma**: príspevková organizáciazriadená rozhodnutím ministra hospodárstva

SR č. 63/1999 s účinnosťou od 1. mája1999 v znení nadväzujúcich

Rozhodnutí

**Vecne zodpovedný: .....................................................**

**Kontakt:** tel. č.:

e-mail:

(ďalej ako „**Objednávateľ**“)

**a**

**Obchodné meno/názov: .....................................................**

**Sídlo/miesto podnikania: .....................................................**

**IČO: .....................................................**

**DIČ: .....................................................**

**IČ DPH: .....................................................**

**Bankové spojenie: .....................................................**

**Číslo účtu: .....................................................**

**Štatutárny orgán: .....................................................**

**Zapísaný: .....................................................**

**Oddiel: .....................................................**

**Vložka číslo: .....................................................**

(ďalej ako „**Dodávateľ“**)

(spolu ďalej ako „**Zmluvné strany**“, jednotlivo ako „**Zmluvná strana**“)

**Vecne zodpovedný: .....................................................**

**Kontakt:** tel. č.: ................................................

e-mail: ..............................................

**Preambula**

Podkladom pre uzatvorenie tejto Zmluvy sú podmienky uvedené vo Výzve na predkladanie ponúk NZ 2918 , ktorú vyhlásil Objednávateľ dňa 23.10.2018 v zmysle §117 zákona o verejnom obstarávaní – Príloha č. 1 a v ponuke Dodávateľa.

Článok I.

Výklad pojmov

Zmluvné strany sa pre účely Zmluvy dohodli na definícii týchto pojmov:

* 1. Podujatím je Dodávateľom realizovaná aktivita, uskutočnená na základe požiadaviek Objednávateľa, zameraná na priblíženie problematiky obnoviteľných zdrojov energie a úspor energie širokej verejnosti. Ak sa Zmluvné strany nedohodnú inak, každé Podujatie musí spĺňať všetky náležitosti uvedené v Prílohe číslo 1 – Opis predmetu zákazky (ďalej ako „Príloha číslo 1“), ktorá tvorí neoddeliteľnú súčasť Zmluvy.
  2. Zmluvné strany sa dohodli, že všetky Dodávateľove plnenia, ktoré má dodať na základe Zmluvy pre Podujatia sú dostatočne obsahovo vymedzené v Prílohe číslo 1 (spolu ďalej ako „Plnenia“, jednotlivo „Plnenie“).

Článok II.

Predmet zmluvy

* 1. Dodávateľ sa zaväzuje zabezpečiť pre Objednávateľa komplexné technicko organizačné zabezpečenie Podujatí v súlade s požiadavkami Objednávateľa,  podmienkami stanovenými Zmluvou a čiastkovou objednávkou pre uskutočnenie jednotlivého Podujatia. Zmluvné strany sa dohodli, že Objednávateľ môže na základe čiastkovej objednávky požiadať Dodávateľa o dodanie viacerých Podujatí.
  2. Dodávateľ sa zaväzuje vyhotoviť a dodať z každého Podujatia Objednávateľovi Reprezentatívne fotografie a Technické fotografie, tak ako sú definované v Prílohe číslo 1. Dodávateľ sa rovnako zaväzuje previesť na Objednávateľa príslušnú licenciu k všetkým ním dodaným Technickým fotografiám a Reprezentatívnym fotografiám podľa podmienok stanovených touto Zmluvou. Dodávateľ sa ďalej zaväzuje zabezpečiť, podľa príslušných právnych predpisov (predovšetkým zákona číslo 18/2018 Z. z. – o ochrane osobných údajov a o zmene a doplnení niektorých zákonov), všetky potrebné súhlasy na spracovanie osobných údajov pre Objednávateľa.
  3. Dodávateľ sa zaväzuje poskytnúť všetky Plnenia v čase, spôsobom, množstve a kvalite podľa podmienok stanovených Zmluvou, Prílohou číslo 1 ako aj čiastkovou objednávkou Objednávateľa.
  4. Objednávateľ sa zaväzuje poskytnúť Dodávateľovi nevyhnutne potrebnú súčinnosť, bezvadne poskytnuté Plnenia prevziať a zaplatiť za ne dohodnutú cenu.

2.5 Dodávateľ vyhlasuje, že:

**a)** sa oboznámil a preskúmal všetky podmienky a okolnosti súvisiace s realizáciou svojich Plnení podľa Zmluvy;

**b)** Zmluva a Plnenia sú pre neho dostatočne zrozumiteľné, určité a na základe svojej odbornej spôsobilosti, technického vybavenia, ako aj personálneho obsadenia, je schopný ich vykonať riadne a včas, v celosti a na požadovanej odbornej úrovni, v súlade s touto Zmluvou a všeobecne záväznými právnymi predpismi platnými na území Slovenskej republiky.

**Článok III.**

**Práva a povinnosti Zmluvných strán**

**3.1** Dodávateľ sa zaväzuje realizovať v prospech Objednávateľa celkovo osem Podujatí v čase a na miestach uvedených v Prílohe číslo 1.

* 1. Dodávateľ je povinný poskytovať svoje Plnenia zodpovedne, riadne a včas, odborne, hospodárne a s náležitou starostlivosťou.
  2. Objednávateľ je povinný poskytnúť Dodávateľovi všetky potrebné informácie, nevyhnutné na riadne plnenie predmetu Zmluvy.
  3. Dodávateľ je viazaný povinnosťou mlčanlivosti o obsahu Zmluvy, ako aj o skutočnostiach, o ktorých sa dozvedel v súvislosti s plnením Zmluvy, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu neoprávneným osobám. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany ďalej neposkytnú tretím osobám, a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov Zmluvných strán, zamestnanci Zmluvných strán, audítori alebo právni a iní poradcovia Zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti na základe zmluvy alebo zákona.
  4. Za porušenie povinnosti zachovávať mlčanlivosť podľa tohto článku sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto Zmluvy, ako aj ich použitie, pokiaľ sa stali verejne známymi alebo zverejnenie Zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi. Povinnosť Zmluvných strán zachovávať mlčanlivosť nie je časovo obmedzená a trvá i po zániku Zmluvy.
  5. Subdodávatelia Dodávateľa majú za povinnosť zapisovať sa do registra partnerov verejného sektora ak nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu (zákon č. 315/2016 Z. z.), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
  6. Údaje o všetkých známych subdodávateľoch Dodávateľa, ktorí sú známi v čase uzavierania Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia sú uvedené v Prílohe č. 4 Zmluvy - Zoznam subdodávateľov a podiel subdodávok (ďalej ako „**Príloha číslo 4**“).
  7. Dodávateľ je povinný Objednávateľovi oznámiť akúkoľvek zmenu údajov o subdodávateľoch uvedených v Prílohe č. 4, a to bezodkladne. Táto povinnosť Dodávateľa vyplýva z ustanovenia § 41 ods. 4 písm. a) Zákona o verejnom obstarávaní a Dodávateľ je ňou viazaný počas celého trvania Zmluvy.
  8. Objednávateľ v súlade s ustanovením § 41 ods. 4 písm. b) Zákona o verejnom obstarávaní určuje pravidlá zmeny subdodávateľa a povinnosť Dodávateľa oznámiť zmenu subdodávateľa a údaje podľa ustanovenia § 41 ods. 3 Zákona o verejnom obstarávaní o novom subdodávateľovi počas plnenia Zmluvy: Dodávateľ najmenej 5 pracovných dní pred zmenou subdodávateľa písomne oznámi túto skutočnosť Objednávateľovi, v oznámení uvedie podiel zákazky a predmety subdodávok, ktorý má úspešný Dodávateľ v úmysle zadať subdodávateľovi a identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia. Dodávateľ je oprávnený vykonať zmenu subdodávateľa až po doručení písomného súhlasu zo strany Objednávateľa. Dodávateľ sa zaväzuje neprekročiť podiel zákazky, ktorý má v úmysle zadať subdodávateľovi tak, ako ho deklaroval vo svojej ponuke a pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  9. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/ vykonaného na základe zmluvy o subdodávke.
  10. Zmluvné strany sa dohodli, že porušenie povinností Dodávateľa v odsekoch 3.6 až 3.10 sa považuje za podstatné porušenie Zmluvy.

Článok IV.

Čas a miesto plnenia

* 1. Dodávateľ sa zaväzuje zabezpečiť Podujatia a dodať pre Objednávateľa Plnenia na svoje náklady a nebezpečenstvo v miestach a čase uvedených v Prílohe číslo 1 a čiastkovej objednávke.
  2. Dodávateľ sa nedostáva do omeškania ak mu Objednávateľ v čiastkovej objednávke neuvedie dostatočnú špecifikáciu požadovaných Plnení alebo mu neposkytne nevyhnutne potrebnú súčinnosť.
  3. Dokladom preukazujúcim poskytnutie Plnení bude preberací protokol o jednotlivom Podujatí podpísaný oprávnenými zástupcami  Zmluvných strán.
  4. Dodávateľ je povinný zabezpečiť pre Objednávateľa riadny súhlas účastníkov Podujatia s vyhotovením Fotodokumentácie a jej následným neobmedzeným šírením. Dodávateľ je rovnako

povinný zabezpečiť súhlasy so spracovaním osobných údajov podľa odseku 2.2, ktoré odovzdá Objednávateľovi najneskôr pri preberaní Reprezentatívnych fotografií a Technických fotografií Objednávateľom.

**Článok V.**

**Spôsob predkladania objednávok**

* 1. Čiastkové objednávky sa budú vystavovať podľa aktuálnych potrieb Objednávateľa. Objednávateľ sa zaväzuje doručiť čiastkovú objednávku Dodávateľovi najneskôr 5 dní pred plánovaným začiatkom každého Podujatia, ak si Zmluvné strany písomne nedohodnú kratšiu lehotu, ktorú potvrdia na Čiastkovej objednávke svojimi podpismi. Pri zabezpečovaní služieb postupuje Dodávateľ v súlade s pokynmi Objednávateľa.
  2. Objednávateľ je oprávnený čiastkové objednávky zasielať na adresu Dodávateľa prostredníctvom emailovej správy, faxom, písomne poštou, alebo iným spôsobom ak sa na tom Zmluvné strany dohodnú. Ak bude čiastková objednávka doručená e-mailovou správou, Dodávateľ po doručení čiastkovej objednávky potvrdí jej príjem formou e-mailovej správy na adresu kontaktnej osoby Objednávateľa podľa odseku 6.5. V ostatných prípadoch potvrdí jej doručenie svojou pečiatkou a podpisom Kontaktnej osoby, spolu s dátumom je prevzatia, pričom jednu kópiu čiastkovej objednávky doručí Objednávateľovi.
  3. Čiastková objednávka bude obsahovať predovšetkým špecifikáciu miesta konania a dátumu konania jednotlivého Podujatia, a ostatné Objednávateľom požadované Plnenia podľa Prílohy číslo 1. Každá čiastková objednávka musí byť podpísaná štatutárom Objednávateľa alebo ním poverenou osobou.

Článok VI.  
Povinnosti Zmluvných strán

**6.1** Objednávateľ, alebo ním poverená osoba je oprávnená byť prítomná pri úprave priestorov Podujatia, jeho samotnom priebehu, ako aj úprave priestorov po ukončneím Podujatia a to bez predchádzajúceho upovedomenia Dodávateľa. V prípade ak Objednávateľ vznesie požiadavky čo sa týka úpravy priestorov, alebo priebehu Podujatia, je Dodávateľ povinný sa nimi riadiť.

**6.2** V prípade ak Objednávateľ nebude súhlasiť s návrhovanými priestormi konania Podujatia, termínom jeho konania, Objednávateľ má právo vysloviť nesúhlas s takýmto Podujatím alebo akoukoľvek jeho časťou v lehote troch dní od prijatia takéhoto návrhu Dodávateľa. Objednávateľovo stanovisko je v takomto prípade rozhodujúce.

**6.3** Dodávateľ je povinný zabezpečiť vždy bezvadný stav, funkčnosť, alebo spôsobilosť všetkych Plnení potrebných pre zabezpečenie jednotlivého Podujatia a zabezpečiť ich bezvadnosť, funkčnosť a spôsobilosť počas trvania Zmluvy (napríklad opravou, úpravou, výmenou za nový kus).

**6.4** Objednávateľ môže v lehote päť pracovných dní pred konaním jednotlivého Podujatia toto zrušiť bez udania dôvodu. V takomto prípade nemá Dodávateľ nárok na náhradu žiadnych nákladov súvisiacich s prípravou takéhoto Podujatia.

**6.5** Zmluvné strany sa dohodli, že si v lehote troch dní od nadobudnutia účinnosti Zmluvy oznámia osoby oprávnené konať v ich mene pri plnení predmetu Zmluvy. Tieto osoby (ďalej ako „**Kontaktné osoby**“) sú oprávnené predovšetkým rokovať o sporných otázkach v čiaskových objednávkach, vybavovať reklamácie vadných plnení Dodávateľa, meniť čiastkové objednávky podľa potrieb Objednávateľa a podobne.

**Článok VII.**

**Cena za služby a platobné podmienky**

* 1. Cena za plnenia Dodávateľa bola stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

Cena za všetky Podujatia spolu bez DPH ................................................................................. EUR

DPH 20 % ........................................................................................................................ EUR

Cena za všetky podujatia spolu s DPH ............................................................................. EUR

Podrobná špecifikácia ceny za služby tvorí Prílohu číslo 2 -Špecifikácia ceny za služby -Návrh uchádzača na plnenie kritéria (ďalej ako „**Príloha číslo 2**“).

* 1. Celková cena za Podujatia podľa odseku 7.1, teda cena za všetky Plnenia definované v Zmluve a v Prílohe číslo 1, je vypočítaná ako súčet súm za jednotlivé plánované Podujatia.
  2. Cena za všetky Podujatia je konečná a sú v nej zahrnuté všetky náklady Dodávateľa spojené s poskytnutím Plnení podľa Zmluvy. Cenu počas platnosti Zmluvy bude možné zmeniť len v prípade zmeny sadzby DPH a iných platných všeobecne záväzných právnych predpisov na základe písomného dodatku uzavretého Zmluvnými stranami.
  3. V prípade, že Dodávateľ nebol pred uzavretím Zmluvy platiteľom DPH a stane sa ním po jej uzavretí, nemá nárok na zvýšenie ceny o hodnotu DPH.
  4. Objednávateľ sa zaväzuje uhradiť Dodávateľovi cenu za poskytnuté služby na základe faktúr vystavených Dodávateľom na účet Dodávateľa a to do 30 dní odo dňa doručenia faktúry Dodávateľa. Faktúra musí obsahovať všetky náležitosti v súlade s platnými právnymi predpismi, špecifikáciu Plnení podľa Zmluvy a špecifikáciu fakturovanej sumy a musí byť vystavená v súlade so Zmluvou a čiastkovou objednávkou. Prílohou faktúry musí byť aj preberací protokol podľa odseku 4.3 Zmluvy. V opačnom prípade je Objednávateľ oprávnený vrátiť faktúru Dodávateľovi v lehote splatnosti faktúry a žiadať vystavenie novej faktúry so správnymi alebo úplnými údajmi. Nová lehota splatnosti faktúry začína plynúť odo dňa doručenia opravenej resp. novej faktúry. Zmluvné strany sa dohodli, že táto doba sa nebude považovať za dobu omeškania Objednávateľa so zaplatením ceny a Dodávateľ nemá po túto dobu nárok na úrok z omeškania. Objednávateľ neposkytuje žiaden preddavok ani zálohovú platbu.
  5. Cena za služby sa považuje za uhradenú dňom jej odpísania z účtu Objednávateľa.
  6. Ak je Dodávateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, Dodávateľ nebude pri plnení Zmluvy fakturovať DPH. Vo svojej Kontraktačnej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH.

**Článok VIII.**

**Doba platnosti Zmluvy**

**8.1** Zmluva sa uzatvára na dobu určitú do 31. decembra 2018, maximálne však do vyčerpania  Zmluvnej ceny uvedenej v bode 7.1 tejto Zmluvy, podľa toho, ktorá skutočnosť nastane skôr. Zmluvná cena sa považuje za vyčerpanú aj v prípade, ak výška jej zostatku už nebude postačovať na úhradu služieb podľa tejto Zmluvy.

**8.2** V prípade, ak počas trvania Zmluvy nedôjde k vyčerpaniu Zmluvnej ceny podľa odseku 8.1, môže byť trvanie Zmluvy predĺžené jej dodatkom v súlade so Zákonom o verejnom obstarávaní, pričom však celkové trvanie Zmluvy nesmie súhrnne presiahnuť dobu trvania 48 mesiacov odo dňa nadobudnutia jej účinnosti.

Článok IX.  
Záruka za poskytnutie služieb

* 1. Ak Dodávateľ poruší svoju povinnosť poskytnúť Plnenia v rozsahu a kvalite stanovenej Zmluvou, Prílohou číslo 1 alebo čiastkovou objednávkou, poskytnuté Plnenie bolo poskytnuté vadne, a Objednávateľ má nárok na zníženie z celkovej ceny za Podujatie a to tak, že Objednávateľ má nárok na odpočítanie ceny neposkytnutého Plnenia, resp. primeranú zľavu z ceny vadne poskytnutého Pnenia a to až do výšky 20 % z ceny vadne poskytnutého Plnenia. Výška celkovej zľavy sa vypočíta ako súčet Objednávateľom uplatňovaných zliav za jednotlivé vadné Plnenia, ktoré boli vadne poskytnuté Dodávateľom.
  2. Reklamáciu poskytnutých Plnení uplatní Objednávateľ písomne s presnou špecifikáciou reklamovaných skutočností a s návrhom zníženej celkovej ceny do 30 dní od skončenia jednotlivého Podujatia. O dohodnutej zníženej výške celkovej ceny za jednotlivé Podujatie vyhotovia Zmluvné strany písomný protokol, ktorý podpíšu oprávnení zástupcovia oboch Zmluvných strán.

Článok X.  
Sankcie

**10.1** Pri nedodržaní termínu realizácie jednotlivého Podujatia, neskorom dodatní Reprezentatívnych fotografií a Technickch fotografií, neúplnom dodaní jednotlivých Plnení Podujatia, nevzniká Dodávateľovi nárok na úhradu takto vadne poskytnutého Plnenia v dohodnutej výške, a Objednávateľ má okrem práva zľavy z ceny vadne poskytnutého Plnenia podľa odseku 9.1 Zmluvy, aj  právo odstúpiť od Zmluvy s okamžitou účinnosťou. Odstúpením od Zmluvy nie je dotknuté právo Objednávateľa na náhradu škody, ktorá mu vznikla vadným plnením Dodávateľa.

**10.2** V prípade omeškania Objednávateľa s úhradou ceny za poskytnuté služby podľa Článku VII. Zmluvy, je Dodávateľ oprávnený požadovať od Objednávateľa úhradu úroku z omeškania podľa   
§ 369 a nasledujúcich Obchodného zákonníka.

**Článok XI.**

**Možnosti ukončenia Zmluvy**

**11.1** Zmluvu možno ukončiť pred uplynutím dohodnutej doby jej platnosti jedným z nasledujúcich spôsobov:

a) odstúpením od Zmluvy v zmysle § 344 a nasledujúcich Obchodného zákonníka a v súlade so Zmluvou, pričom v prípade odstúpenia od Zmluvy si Zmluvné strany nevracajú plnenia, ktoré si poskytli pred účinným odstúpením od zmluvy;

b) výpoveďou;

c) dohodou.

**11.2** Objednávateľ je oprávnený písomne odstúpiť od Zmluvy v prípade, ak ešte nedošlo k plneniu zo Zmluvy a výsledok kontroly verejného obstarávania alebo administratívnej finančnej kontroly verejného obstarávania vykonanej zo strany sprostredkovateľského orgánu (kontrolného orgánu Objednávateľa) neumožňujú financovanie plnenia Zmluvy. Objednávateľ je tiež oprávnený písomne odstúpiť od Zmluvy v prípade, ak Objednávateľovi bude doručená správa z kontroly verejného obstarávania výsledkom ktorého bolo uzatvorenie Zmluvy, ktorou príslušný orgán neschválil predmetné verejné obstarávanie.

**11.3** Objednávateľ je oprávnený od Zmluvy odstúpiť v prípade, ak Dodávateľ neposkytne požadované Plnenia v súlade s Článkom II. v termíne určenom v čiastkovej objednávke a podľa Prílohy číslo 1 alebo požiadaviek Objednávateľa. Objednávateľ je tiež oprávnený odstúpiť od Zmluvy aj v prípade porušenia akejkoľvek inej Zmluvnej povinnosti Dodávateľa, ak písomne vyzve Dodávateľa na odstránenie porušenia a zjednanie nápravy a Dodávateľ tak neurobí ani v primeranej lehote poskytnutej mu na tento účel Objednávateľom.

**11.4** Objednávateľ je oprávnený odstúpiť od časti Zmluvy, ktorou došlo k podstatnej zmene pôvodnej Zmluvy a ktorá si vyžadovala nové verejné obstarávanie.

**11.5** Objednávateľ je oprávnený odstúpiť od Zmluvy

1. ak v čase jej uzavretia existoval dôvod na vylúčenie Dodávateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní;
2. ak táto nemala byť uzavretá s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.

**11.6** Objednávateľ je oprávnený odstúpiť od Zmluvy uzavretej s Dodávateľom, ktorý nebol v čase uzavretia Zmluvy zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu (zákon č. 315/2016 Z. z.), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti vo verejnom obstarávaní podľa § 183 ods. 2 písm. b) Zákona o verejnom obstarávaní.

**11.7** Dodávateľ je oprávnený odstúpiť od Zmluvy v prípade, ak je Objednávateľ v omeškaní s platbou riadne vystavenej Dodávateľovej faktúry dlhšie ako 30 dní.

**11.8** Odstúpenie od Zmluvy musí byť písomné, pričom účinky odstúpenia nastanú dňom doručenia písomného odstúpenia od Zmluvy druhej Zmluvnej strane.

**11.9** Každá zo Zmluvných strán je oprávnená Zmluvu vypovedať aj bez uvedenia dôvodu s výpovednou lehotou 1 mesiac plynúcou od prvého dňa mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.

**11.10** Zmluvu možno ukončiť aj písomnou dohodou Zmluvných strán, a to ku dňu uvedenému v tejto písomnej dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy.

**11.11** Zánikom Zmluvy nie je dotknutý nárok Zmluvnej strany na náhradu škody vzniknutej porušením Zmluvy druhou Zmluvnou stranou a iné nároky Zmluvnej strany vzniknuté v súvislosti s porušením Zmluvy druhou Zmluvnou stranou, nároky Objednávateľa vyplývajúce z poskytnutej záruky na jeho plnenia, ustanovenia Zmluvy vzťahujúce sa k riešeniu sporov medzi Zmluvnými stranami a iné ustanovenia Zmluvy, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.

**Článok XII.**

**Ostatné ustanovenia**

**12.1** Dodávateľ sa zaväzuje strpieť výkon kontroly/auditu súvisiaceho s predmetom Zmluvy kedykoľvek počas platnosti a účinnosti príslušnej Zmluvy o poskytnutí nenávratného finančného príspevku (prípadne Rozhodnutia o poskytnutí nenávratného finančného príspevku) uzavretej Objednávateľom ako prijímateľom nenávratného finančného príspevku za účelom financovania predmetu Zmluvy, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 257/2015 Z. z. o finančnej kontrole a audite a o zmene a doplnení niektorých zákonov a príslušnej zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Dodávateľa je podstatným porušením Zmluvy, ktoré oprávňuje Objednávateľa od Zmluvy odstúpiť.

**12.2** Písomnosti podľa tejto Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, odstúpenie od Zmluvy a výpoveď Zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej Zmluvnej strany o prijatí písomnosti (elektronickými prostriedkami alebo faxom).

**12.3** Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v Zmluve alebo na korešpondenčnej adrese písomne oznámenej Zmluvnej strane, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.

**12.4** Spory týkajúce sa kvality poskytnutých Plnení budú Zmluvné strany riešiť so zreteľom na záujem zabezpečiť celý rozsah a účel Zmluvy zmierlivo. V prípade, že aj napriek tejto snahe nebude možné sporné otázky riešiť konsenzuálne, rozhodne o nich miestne a vecne príslušný súd v Slovenskej republike na základe podania jednej zo Zmluvných strán.

**12.5** Dodávateľ je oprávnený postúpiť práva a povinnosti zo Zmluvy v prospech tretej osoby výlučne na základe predchádzajúceho písomného súhlasu Objednávateľa.

**Článok XIII.**

**Licencia**

**13.1** Podpisom Zmluvy udeľuje Dodávateľ Objednávateľovi výhradnú licenciu (súhlas) na všetky spôsoby použitia Reprezentatívnych fotografií a Technických fotografií, najmä na:

1. spracovanie Reprezentatívnych fotografií a Technických fotografií;
2. spojenie Reprezentatívnych fotografií a Technických fotografií s iným dielom;
3. zaradenie Reprezentatívnych fotografií a Technických fotografií do databázy;
4. vyhotovenie rozmnoženiny Reprezentatívnych fotografií a Technických fotografií;
5. verejné rozširovanie originálu Reprezentatívnych fotografií a Technických fotografií alebo rozmnoženiny Reprezentatívnych fotografií a Technických fotografií prevodom vlastníckeho práva, vypožičaním, nájmom alebo iným spôsobom;
6. uvedenie Reprezentatívnych fotografií a Technických fotografií na verejnosti verejným vystavením originálu Reprezentatívnych fotografií a Technických fotografií alebo rozmnoženiny Reprezentatívnych fotografií a Technických fotografií, verejným vykonaním Reprezentatívnych fotografií a Technických fotografií, verejným prenosom Reprezentatívnych fotografií a Technických fotografií;
7. vydanie Reprezentatívnych fotografií a Technických fotografií;
8. postúpenie získanej licencie na tretie osoby a/alebo poskytnutie sublicencie, a to v celku alebo po častiach, neobmedzene alebo v obmedzenom rozsahu.

**13.2** Dodávateľ nie je oprávnený používať Reprezentatívne fotografie a Technické fotografie akýmkoľvek spôsobom bez predchádzajúceho súhlasu Objednávateľa. Povinnosť podľa predchádzajúcej vety je Dodávateľ povinný zabezpečiť aj u autorov a výkonných umelcov, ktorí sa podieľali na vytvorení Reprezentatívnych fotografií a Technických fotografií.

**13.3** Dodávateľ vyhlasuje, že Zmluvou udeľuje Objednávateľovi licencie podľa tohto článku Zmluvy bez teritoriálneho a vecného obmedzenia a na celú dobu trvania majetkových práv v zmysle Autorského zákona.

**13.4** Objednávateľ nie je povinný využiť výhradnú licenciu, nevyužitím Reprezentatívnych fotografií a Technických fotografií nezaniká výhradná licencia udelená Objednávateľovi na základe Zmluvy.

**13.5** Práva a povinnosti Objednávateľa vyplývajúce z udelenej licencie podľa Zmluvy prechádzajú na právneho nástupcu Objednávateľa.

**13.6** Dodávateľ podpisom Zmluvy vyhlasuje, že vysporiadal alebo vysporiada všetky práva autorov, výkonných umelcov alebo iných osôb podieľajúcich sa na výrobe Reprezentatívnych fotografií a Technických fotografií alebo podaní umeleckého výkonu tak, aby Objednávateľovi nevznikli žiadne ďalšie náklady pri používaní Diela a súčasne vyhlasuje, že vysporiadal alebo vysporiada osobnostné a majetkové práva autorov a výkonných umelcov tak, že je oprávnený udeliť Objednávateľovi súhlas na použitie diela podľa podmienok uvedených v Zmluve.

**13.7** Odmena za poskytnutie licenciu k  Reprezentatívnych fotografií a Technických fotografií je súčasťou odmeny Dodávateľa podľa Článku VII. Zmluvy.

**Článok XIV.**

**Záverečné ustanovenia**

**14.1** Právne vzťahy neupravené touto Zmluvou sa riadia príslušnými ustanoveniami Obchodného zákonníka v platnom znení a ostatnými všeobecne záväznými právnymi predpismi platnými v SR.

**14.2** Zmluvu možno meniť, doplniť alebo zrušiť iba písomne, a to na základe vzájomnej dohody Zmluvných strán podpísanej ich oprávnenými zástupcami. K návrhom dodatkov ku  Zmluve sa Zmluvné strany zaväzujú vyjadriť v lehote 14 dní odo dňa doručenia návrhu dodatku druhej Zmluvnej strane.

**14.3** Zmluvné strany podpisom Zmluvy vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, že budú spracovávať osobné údaje, s ktorými prídu do styku pri plnení Zmluvy. Tieto osobné údaje budú spracovávať, za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.

**14.4** Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR objednávateľom, v súlade s ustanovením § 5a zákona NR SR č. 211/2000 Z. z. o slobodnom prístupe k informáciám v znení neskorších predpisov, v spojení s ustanovením § 47a zákona č. 40/1964 Zb. Občianskeho zákonníka v platnom znení.

**14.5** Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obe Zmluvné strany.

**14.6** Táto Zmluva bola vyhotovená v troch rovnopisoch, z ktorých Objednávateľ obdrží dva a Dodávateľ jeden rovnopis.

**14.7** Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú skutočnosť, že Zmluvu neuzavreli v tiesni, pod nátlakom ani za nápadne nevýhodných okolností.

**14.8.** Neoddeliteľnou súčasťou tejto Zmluvy sú nasl. prílohy:

* Príloha č. 1: Opis predmetu zákazky,
* Príloha č. 2: Špecifikácia ceny za služby - Návrh uchádzača na plnenie kritéria,
* Príloha č. 3: Výpis z obchodného registra SR Dodávateľa,
* Príloha č.4: Zoznam subdodávateľov a podiel subdodávok (ak bude Dodávateľ plniť predmet Zmluvy prostredníctvom subdodávok).

V      , dňa       V Bratislave, dňa .....................

**za Dodávateľa** **za Objednávateľa**

.................................................. .................................................................

**Slovenská inovačná a energetická agentúra**

      Ing. Alexandra Velická, PhD.

      generálna riaditeľka

Príloha č. 4 Rámcovej dohody

**Zoznam subdodávateľov a podiel subdodávok**

V súlade s Výzvou na predkladanie ponúk, Objednávateľ požaduje od Dodávateľa, aby najneskôr v čase uzavretia Zmluvy/ rámcovej dohody uviedol:

1. údaje všetkých známych subdodávateľoch v rozsahu:

obchodné meno, sídlo, IČO, zápis do príslušného obchodného registra

1. údaje o osobe oprávnenej konať za subdodávateľa v rozsahu:

meno a priezvisko, adresa pobytu, dátum narodenia.

1. uvedenie predmetu subdodávky
2. podiel zákazky zabezpečovaný subdodávateľom.

|  |  |  |  |  |
| --- | --- | --- | --- | --- |
| P. č. | Subdodávateľ | Údaje o osobe oprávnenej konať za subdodávateľa | Predmet subdodávky | Podiel  subdodávok k hodnote tovaru vyjadrený sumou |
| 1. |  |  |  |  |
| 2. |  |  |  |  |
| 3. |  |  |  |  |

V .................................. dňa .................

Meno, priezvisko a podpis oprávnenej osoby uchádzača: ............................................

|  |  |  |  |  |
| --- | --- | --- | --- | --- |
|  |  |  |  |  |